b'\n_START_ARTICLE_\nVeikko Laihanen\n_START_PARAGRAPH_\nVeikko Petter Laihanen (22. kes\xc3\xa4kuuta 1924 Viipurin mlk. \xe2\x80\x93 21. maaliskuuta 2004 Helsinki) oli suomalainen elokuvatuottaja, -ohjaaja, -k\xc3\xa4sikirjoittaja ja -kuvaaja. Laihanen valmistui liikunnanohjaajaksi vuonna 1949. H\xc3\xa4n toimi my\xc3\xb6s kansauintien j\xc3\xa4rjestelytoimikunnassa 1950-luvulla._NEWLINE_Laihanen perusti vuonna 1952 vaimonsa kanssa aluksi Filmituotanto Veikko Laihanen Oy:n, jonka toimitusjohtaja ja puheenjohtaja h\xc3\xa4n oli alusta alkaen. Filmituotannossa valmistui ainakin 700 elokuvaa. Vuonna 1964 valmistui Laihasen tuottama suomalais-yhdysvaltalainen pitk\xc3\xa4 n\xc3\xa4ytelm\xc3\xa4elokuva Juokse kuin varas. Muutamat elokuvat saivat my\xc3\xb6s palkintoja. _NEWLINE_Laihaselle my\xc3\xb6nnettiin vuonna 1989 arvonimi elokuvaneuvos. Laihanen kuoli vuonna 2004 Helsingin Kulosaaressa 79 vuoden ik\xc3\xa4isen\xc3\xa4.'